Tariffpolitisk utvalg – mandat

Jamfør vedtektene § 11.7.3 Rådgivende utvalg

**Utvalget har et særlig ansvar for å være pådriver innen sitt område. Å være et rådgivende utvalg vil si å legge frem saker for arbeidsutvalg, avdelingsstyret eller representantskap og få vedtak som da blir styrende for aktiviteten. Samme organer kan oversende saker til utvalget og be om at det blir fulgt opp. Utvalget må da ta stilling til dette og fatte vedtak i saken.**

Det velges inntil åtte yrkesaktive medlemmer på årsmøte. Alle tariffavtaleområder skal tilstrebes være representert i utvalget. Utvalg skal fortrinnsvis sammensettes slik at alle profesjoner er representert.

Fylkessekretær velges som leder på årsmøte. Utvalget konstituerer seg selv og velger nestleder og sekretær

Utvalget møtes etter oppsatt møteplan som vedtas av utvalget på første møte etter årsmøte. Det avtales møter ca. en gang i måneden, vår og høst.

Utvalgsmedlemmer må påregne arbeid med enkelte arbeidsoppgaver mellom møtene, ofte i samarbeid med andre fra utvalget eller andre utvalg.

Utvalget må sette seg inn i FO sin politikk på det tariffpolitiske området og arbeide i tråd med kongressperiodens prinsipprogram, vedtekter og handlingsplaner sentralt og lokalt.

**Aktiviteter**

* Hovedtariffoppgjøret er sentralt i utvalgets arbeid
* Forberede innspill og diskusjon om tariffpolitikk til styremøter og representantskapsmøter
* Arrangere tariffkonferanse i forkant av sentrale oppgjør
* Foreslå prioriterte krav til hovedtariffoppgjøret som oversendes FO
* Komme med innspill, diskusjoner, erfaringer og slik bidra til forberedelser av lokale lønnsforhandlinger
* Årlig arrangere minst ett medlemsmøte på kveldstid

Leder har ansvar for at møteoversikt og referat fra møtene sendes avdelingskontoret. Leder har også ansvar for å holde seg oppdatert på avdelingens arbeid, gjennom møtereferat og deltagelse på representantskapsmøter i avdelingen.

Beretning fra utvalgets arbeid i årsmøteperioden legges frem for årsmøte.

Ved behov kan utvalget suppleres. Valgkomiteen kan kontaktes dersom det er nødvendig.